Diari Oficial de la Generalitat Valenciana


Sumari del DOGV 7507, del 17-04-2015 (2015/3304)

RESOLUCIÓ de 7 d'abril de 2015, del director general d'Emprenedoria, Cooperativisme i Economia Social, per la qual es publiquen les subvencions concedides per la Direcció General d'Emprenedoria, Cooperativisme i Economia Social durant l'exercici 2014.
-----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7507

Data del DOGV
:   17-04-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/3304


Data del document
:   07-04-2015

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria d'Economia, Indústria, Turisme i Ocupació
    * ajuda pública

RESOLUCIÓ de 7 d'abril de 2015, del director general d'Emprenedoria, Cooperativisme i Economia Social, per la qual es publiquen les subvencions concedides per la Direcció General d'Emprenedoria, Cooperativisme i Economia Social durant l'exercici 2014. [2015/3304]  
En compliment del que disposa l'article 18 de la Llei 38/2003, de 17 de novembre, General de Subvencions, desplegat per l'article 30 del Reial Decret 887/2006, de 21 de juliol, pel qual s'aprova el Reglament de la Llei 38/2003, General de Subvencions, es resol donar publicitat a les subvencions concedides durant el període 01.01.2014 € 31.12.2014, a càrrec del programa pressupostari 315.10, Condicions de Treball, Cooperativisme i Economia Social, a l'empara de les ordes següents:  
  
1. Orde 33/2013, de 19 de setembre, de la Conselleria d'Economia, Indústria, Turisme i Ocupació, per la qual s'aproven les bases reguladores dels incentius econòmics destinats al foment del relleu i la cooperació intergeneracionals al si de les cooperatives i societats laborals valencianes, i Resolució de 20 de febrer de 2014, per la qual es convoquen per a l'exercici 2014 (DOCV 7248, 4.04.2014).  
  
2. Orde 24/2010, de 4 de juny, de la Conselleria d'Economia, Hisenda i Ocupació, per la qual s'aproven les bases reguladores per a la concessió d'ajudes destinades a la promoció, foment i difusió de l'economia social a la Comunitat Valenciana, i es convoquen per a l'exercici 2010 (DOCV 6294, 22 de juny). Correcció d'errades (DOCV 6318, 26 de juliol) i Resolució de 22 de juliol de 2014, del director general de Treball, Cooperativisme i Economia Social, per la qual es convoquen per a l'exercici 2014 (DOCV 7326, 28.07.2014).  
3. Orde 35/2012, de 22 de juny, de la Conselleria d'Educació, Formació i Ocupació, per la qual s'aproven les bases reguladores per a la convocatòria d'incentius econòmics destinats al foment de l'ocupació per a socis en cooperatives i societats laborals, així com per a assistències tècniques i inversions en les empreses esmentades, i resolucions de 25 de juliol de 2014, del conseller d'Economia, Indústria, Turisme i Ocupació, per la qual es convoquen determinades ajudes destinades al foment de cooperatives i societats laborals per a l'exercici 2014 (DOCV 7328, 23 de juliol), i de 5 de març de 2014, del conseller d'Economia, Indústria, Turisme i Ocupació, per la qual es convoquen, per a l'exercici 2014, les ajudes destinades a la realització d'inversions regulades en la base 16 de l'Orde 35/2012 (DOCV 7236, 18.03.2014).  
4. Orde 36/2010, de 3 de setembre, de la Conselleria d'Economia, Hisenda i Ocupació, per la qual s'aproven les bases reguladores per a la concessió de subvencions a treballadors i socis de cooperatives i societats laborals, destinades a facilitar el seu accés a la condició de socis treballadors o de treball de les empreses en què presten els seus servicis, o a incrementar la seua participació financera en estes (DOCV 6351, 09.09.2010), i Resolució de 27 de febrer de 2014, del director general de Treball, Cooperativisme i Economia Social, per la qual es convoquen les ajudes esmentades per a l'exercici 2014 (DOCV 7228, 06.03.2014).  
  
I en virtut de les delegacions que contenen, es fan públiques les subvencions concedides en l'annex que s'acompanya per al coneixement general i dels interessats directes en particular, amb expressió de la línia de subvenció, crèdit pressupostari, finalitat, beneficiari, data de la resolució de concessió i import de l'ajuda concedida.  
  
La present resolució produirà efectes l'endemà de la publicació en el Diari Oficial de la Comunitat Valenciana.  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra la present resolució, que posa fi a la via administrativa, es podrà recórrer potestativament en reposició o bé es podrà plantejar directament un recurs contenciós administratiu, en els terminis i davant dels òrgans que s'indiquen a continuació:  
El recurs de reposició haurà d'interposar-se davant del conseller d'Economia, Indústria, Turisme i Ocupació, en el termini d'un mes comptador des de l'endemà de la publicació.  
El recurs contenciós administratiu haurà d'interposar-se davant del Tribunal Superior de Justícia de la Comunitat Valenciana, en el termini de dos mesos comptador des de l'endemà de la publicació.  
  
Article únic  
Donar publicitat de les subvencions concedides per la Direcció General d'Emprenedoria, Cooperativisme i Economia Social durant l'exercici 2014, segons el detall que figura en els annexos adjunts.  
  
València, 7 d'abril de 2015.- El director general d'Emprenedoria, Cooperativisme i Economia Social: Raúl Martín Calvo.